हम सभी किसी न किसी पाले में हैं, मैं भी किसी एक पाले में हूँ ही। इसमें शक नहीं कि विषय बहुत गंभीर है, और इतना गंभीर है कि इस ब्लॉग जगत के किसी भी ब्लोग्गर के वश की बात नहीं कि इस बात का जवाब दे सके। हाँ हम सिर्फ अपने विचार रख सकते हैं, उत्तर देने की ताब फ़िलहाल नहीं है हमारे पास। तुम्हारा ये कहना कि मैं व्यंगात्मक प्रति-टिप्पणी देकर, अपने पोस्ट्स के साथ अन्याय करती हूँ, इस बात से सहमत नहीं हूँ। पहली बात व्यंग और हास्य में थोडा फर्क होता है। मुझे हास्य पसंद है और मैं गंभीर विषयों, जिनका कोई उत्तर आज तक नहीं मिला है, और निकट भविष्य में मिलने की सम्भावना भी नहीं दिखती, उनमें हास्य का पुट देने की कोशिश करती हूँ। कारण साफ़ है उस गंभीरता का क्या फायदा जो सिर्फ गंभीर बन कर रह जाए और कोई निष्कर्ष न निकल पाए।